

 Republika Hrvatska

 Općinski sud u Osijeku

Osijek, Europska avenija 7

 Ured predsjednika suda

Komisija za provedbu Javnog natječaja

za prijam u državnu službu

## Broj: 7-Su-1178/2024-15

Osijek, 13. studenoga 2024.

**OBAVIJEST I UPUTA KANDIDATIMA**

uz Javni natječaj Općinskog suda u Osijeku broj: 7-Su-1178/2024-4

od 25. rujna 2024. godine

**za radno mjesto "sudski savjetnik"**

– 2 (slovima: dva) izvršitelja na neodređeno vrijeme,

sukladno članku 4. Uredbe o raspisivanju i provedbi javnog natječaja i internog oglasa u državnoj službi ("Narodne novine" broj: 78/2017. i 89/2019.)

**OPIS POSLOVA**

Sudski savjetnik sudjeluje u suđenju i samostalno provodi određene sudske postupke, ocjenjuje dokaze, utvrđuje činjenice, izrađuje nacrte sudskih odluka, izvještava o stanju spisa, pomaže sucu u radu i poduzima ostale potrebne radnje u jednostavnijim predmetima, obavlja ostale poslove po nalogu suca mentora i predsjednika suda.

**PODACI O PLAĆI**

Plaću radnog mjesta sudski savjetnik čini umnožak koeficijenta složenosti poslova radnog mjesta 2,30 (utvrđen prema Tablici 5., čl. 09 – Tijela sudbene vlasti, Radna mjesta I. vrste Uredbe o nazivima radnih mjesta, uvjetima za raspored i koeficijentima za obračun plaće u državnoj službi "Narodne novine" broj: 22/2024. i 33/2024.) i osnovice za izračun plaće =947,18 EUR uvećan za 0,5% za svaku navršenu godinu radnog staža.

##  - 2 - Broj: 7-Su-1178/2024-15

**SADRŽAJ I NAČIN TESTIRANJA**

Po dolasku na provjeru znanja i vještina od kandidata će biti zatraženo predočavanje odgovarajuće identifikacijske isprave radi utvrđivanja identiteta. Testiranju ne mogu pristupiti kandidati koji ne mogu dokazati identitet, osobe koje ne ispunjavanju formalne uvjete natječaja, te osobe za koje se utvrdi da nisu podnijele prijavu na javni natječaj za radno mjesto za koje se obavlja testiranje.

Po utvrđivanju identiteta i svojstva kandidata započet će se s testiranjem.

 Testiranje kandidata sastoji se od pismene provjere znanja.

Za pismenu provjeru znanja kandidatima će biti podijeljena pitanja (10 pitanja) koja su jednaka za sve kandidate.

Provjera znanja vrednuje se bodovima od 0 do 10. Smatra se da je kandidat zadovoljio na provedenoj provjeri znanja ako je dobio najmanje 5 bodova. Kandidat koji ne zadovolji na provedenoj provjeri ne može sudjelovati u daljnjem postupku, tj. razgovoru (intervjuu) sa Komisijom.

Kandidati koji su zadovoljili na pismenoj provjeri znanja, te ostvarili najbolje rezultate testiranja (10 kandidata), pristupit će razgovoru s Komisijom (intervju). Ako je u fazi testiranja zadovoljilo manje od 10 kandidata, na intervju će se pozvati svi kandidati koji su zadovoljili u fazi testiranja. Svi kandidati koji dijele 10. mjesto nakon provedenog testiranja pozvat će se na intervju.

Komisija kroz razgovor s kandidatima utvrđuje znanja, sposobnosti i vještine, interese, profesionalne ciljeve i motivaciju kandidata za rad u državnoj službi, kao i stečeno radno iskustvo u struci, te rezultate ostvarene u dosadašnjem radu. Rezultati intervjua boduju se na isti način kao i pisani test, odnosno svaki kandidat može ostvariti od 0 do 10 bodova. Smatra se da je kandidat zadovoljio na intervjuu ako je dobio najmanje 5 bodova.

**PRAVNI IZVORI ZA PRIPREMU KANDIDATA:**

Zakon o kaznenom postupku ("Narodne novine" br. 152/08., 76/09., 80/11., 121/11. - službeni pročišćeni tekst, 91/12., 143/12., 56/13., 145/13., 152/14., 70/17., 126/19., 126/19., 80/22., 36/24.) od članka 145. do 152.

Zakon o parničnom postupku ("Službeni list SFRJ" br. 4/77., 36/77., 36/80., 6/80., 69/82., 43/82., 58/84., 74/87., 57/89., 20/90., 27/90., 35/91., "Narodne novine" br. 53/91., 91/92., 112/99., 129/00., 88/01., 117/03., 88/05., 2/07., 96/08., 84/08., 123/08., 57/11., 148/11. - službeni pročišćeni tekst, 25/13., 89/14., 70/19., 80/22., 114/22., 155/23.)

Zakon o obveznim odnosima ("Narodne novine" br. 35/05., 41/08., 125/11., 78/15., 29/18., 126/21., 114/22., 156/22., 145/23., 155/23.) od članka 1. do 246.

 Općinski sud u Osijeku

 Komisija za provedbu Javnog natječaja

 za prijam u državnu službu